laion/Wikipedia-Exotic huggingface dataset:
მუნი

მუნი — კანის პარაზიტული დაავადება, რომელსაც მუნის ტკიპა იწვევს. დაავადების გამომწვევია ტკიპა. დაავადების გავრცელების წყარო- დაავადებული ადამიანი. განასხვავებენ დაინფიცირების პირდაპირ და არაპირდაპირ გზას. პირდაპირი დასნებოვნების დროს გამომწვევი დაავადებული ადამიანიდან ჯანმრთელს გადაეცემა კონტაქტით. არაპირდაპირი გზა გულისხმობს გამომწვევის გადაცემას საყოფაცხოვრებო ნივთებით, თეთრეულით, დასაბანი ღრუბლით, პირსახოცით. ბავშვებში შესაძლოა გადაეცეს რბილი სათამაშოთი. მუნის დროს საინკუბაციო პერიოდი შეადგენს 8-12 დღეს. ძირითადი კლინიკური სიმპტომია ქავილი, რომელიც ღამით ძლიერდება. დაავადებისთვის დამახასიათებელია კვანძოვან-ბუშტუკოვანი გამონაყარის განვითარება. კანზე შეიმჩნევა ნაკაწრები, რომლებიც ძლიერი ქავილის შედეგია და კანში ტკიპის სავალ „გზებს“ წარმოადგენს. მუნი უმეტესად ვითარდება თითებს შორის ნაკეცებში. ასევე, ხელის თითების გვერდით ზედაპირებზე, მუცელზე, წვივებსა და ბარძაყების არეში და, საერთოდ, მთელ კანზე. ძლიერი ქავილის შედეგად წარმოქმნილი ნაკაწრები ზოგჯერ ინფექციის შეჭრის ადგილი ხდება. ვითარდება ანთებითი პროცესები: დერმატიტი, პიოდემია, ეგზემა და სხვ. ტკიპა არის ქავილის ერთ-ერთი მიზეზი მოცურავის მუნი ათლეტის ფეხი დიაგნოსტიკის თვალსაზრისით, დიდი მნიშვნელობა ენიჭება კანის დათვალიერებას, დაავადებული ადამიანის ჩივილებს. ხშირია ერთდროულად ოჯახის რამდენიმე წევრის დაავადების შემთხვევები. საჭიროებისამებრ, მიმართავენ ლაბორატორიულ კვლევას მუნის ტკიპის აღმოსაჩენად. პარაზიტის საწინააღმდეგო პრეპარატების არჩევანი ფართოა. მუნის მკურნალობისას ძალზე მნიშვნელოვანია სამკურნალო პრეპარატის ზუსტი და სწორი გამოყენება. დიდი მნიშვნელობა ენიჭება მუნის დროულ დიაგნოსტიკასა და კონტაქტში მყოფი პირებისთვის პროფილაქტიკურ მკურნალობას. ამასთანავე უნდა ჩატარდეს როგორც პაციენტის ნახმარი ტანსაცმლის, ასევე საყოფაცხოვრებო საგნების- რბილი ავეჯის, ლოგინის გადასაფარებლის და სხვ. დეზინფექცია. დაუშვებელია თვითმკურნალობა. პრეპარატი ინიშნება ასაკის გათვალისწინებით. დიდი საოჯახო სამედიცინო ენციკლოპედია, თბ., 2015 Han, Liang; Dong, Xinzhong (6 May 2014). „Itch Mechanisms and Circuits“. Annual Review of Biophysics. 43 (1): 331–355. doi:10.1146/annurev-biophys-051013-022826. Andrew D, Craig AD (2001). „Spinothalamic lamina I neurons selectively sensitive to histamine: a central neural pathway for itch“. Nat. Neurosci. 4 (1): 72–7. doi:10.1038/82924. PMID 11135647. National Cancer Institute (2003) "Pruritus" Retrieved Aug. 22, 2005.
მელქისედეკ ბექაია

მელქისედეკ სტეფანეს ძე ბექაია (დ. 8 სექტემბერი, 1887, სოფ. დიდი ჯიხაიში, ახლანდელი სამტრედიის მუნიციპალიტეტი — გ. 18 ნოემბერი, 1964, თბილისი) — ქართველი ქიმიკოსი, თბილისის სახელმწიფო უნივერსიტეტის (თსუ) ქიმიის ფაკულტეტის ერთ-ერთი დამაარსებელი, ქიმიის მეცნიერებათა დოქტორი (1936), პროფესორი (1936), საქართველოს მეცნიერების დამსახურებული მოღვაწე (1961). დაამთავრა ჟენევის უნივერსიტეტი (1912), იქვე მიიღო ფილოსოფიის დოქტორის ხარისხი ქიმიის დარგში (1913). 1912—1914 მოღვაწეობდა ევროპის სამეცნიერო ცენტრებში, ხოლო 1914—1918 წლებში – ბაქოში. 1919 წლიდან, თსუ-ის პროფესორთა საბჭოს მიწვევით, მუშაობდა თსუ-ში, ჯერ ასისტენტად და დოცენტად, შემდეგ კი პროფესორად. სხვა და სხვა დროს იყო თსუ-ის ტექნოლიგიური ქიმიის კათედრისა (1930-1936) და ანალიზური ქიმიის კათედრის (1937—1964) გამგე. ბექაიამ დაამუშავა ფოსფორის რაოდენობრივი განსაზღვრის მეთოდი, შეისწავლა ზოგიერთი საკვები პროდუქტის ქიმიური შედგენილობა. გამოქვეყნებული ჰქონდა 50-მდე სამეცნიერო ნაშრომი, მათ შორის მონოგრაფია. იყო რამდენიმე საუნივერსიტეტო სახელმძღვანელოს ავტორი. თბილისის უნივერსიტეტი (1918-1968), თბილისი, 1968, გვ. 19, 45, 63, 67, 204-211. ენციკლოპედია „საქართველო“, ტ. 1, თბ., 1997. — გვ. 416. ქართული საბჭოთა ენციკლოპედია, ტ. 2, თბ., 1977. — გვ. 346.
კახაბი

კახაბი (აზერ. Qahab) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 2 691 კაცი. კახაბი GEOnet სახელების სერვერზე
Monsta X (ჯგუფი)

Monsta X (კორ. 몬스타엑스) — სამხრეთ კორეული ბოიბენდი, შემდგარი 7 წევრისგან, შექმნილი ლეიბლის ქვეშ Starship Entertainment, 2015 წლის დასაწყისში, შოუ გადარჩენაზე „NO.MERCY“-ს შედეგების მიხედვით. ჯგუფის სახელწოდება აღნიშნავს „მონსტრები, რომლებიც დაიპყრობენ k-pop სცენას“, ასევე არის მეორე მნიშვნელობაც: „ჩემი ვარსკვლავი ფრანგული „Mon“ — ჩემი, ინგლისურიდან „Star“ — ვარსკვლავი, და „X“ — ნიშნავს უცნობს, აჩვენებს უსასრულო პოტენციალს. ჯგუფის ოფიციალური დებიუტი შედგა 2015 წლის 14 მაისს, მათი სადებიუტო ალბომის „Trespass“-ის გამოსვლით. ალბომი ქოლაბები საუნდტრეკები Jooheon 1st Mixtape «Middle Finger» («JUNG JI») NuBoyz «1st Mixtape» ქოლაბები, სოლო მოღვაწეობა სხვა არტისტების მუსიკალურ ვიდეოებში მონაწილე შოუ სერიალები Melon Music Awards Mnet Asian Music Awards Seoul Music Awards Golden Disk Awards Simply K-pop Daum Fancafe Awards მუსიკალური შოუ AOMG Illionaire Records EXO (ჯგუფი) Seventeen (ჯგუფი) Dok2 The Quiett YG Entertainment ოფიციალური ვებგვერდი YouTube Fan-Cafe Twitter Instagram Facebook Weibo ↑ 국내 대표 음악 차트 가온차트!. gaonchart.co.kr. ციტირების თარიღი: 2015-11-01. ↑ Total sales for Trespass:"Gaon Album Chart". gaonchart.co.kr. ციტირების თარიღი: 2016-03-15. ↑ Total sales for Rush:"Gaon Album Chart". gaonchart.co.kr. ციტირების თარიღი: 2016-03-15. ↑ MONSTA X Kihyun 'One More Step' MV for 'She Was Pretty' OST. ↑ Monsta X - Trespass (Official MV). ციტირების თარიღი: 2015-11-10. ↑ Monsta X - Trespass (ver.Prison Break). ციტირების თარიღი: 2015-11-10. ↑ Monsta X - Honestly (Special Clip). ციტირების თარიღი: 2015-11-10. ↑ Monsta X - Rush (Official MV). ციტირების თარიღი: 2015-11-10. ↑ Monsta X - Rush (Performance ver.). ციტირების თარიღი: 2015-11-10. ↑ Monsta X - Amen (Special Clip). ციტირების თარიღი: 2015-11-10. ↑ Monsta X - Hero (Rooftop ver.). ციტირების თარიღი: 2015-11-10. ↑ San E, Hyolyn, Jooheon - Coach Me. ციტირების თარიღი: 2015-11-10. ↑ Soyou, Giriboy, Kihyun - Pillow. ციტირების თარიღი: 2015-11-10. ↑ Giriboy, Mad Clown, Jooyoung - 0 (YOUNG) (Feat. NO.MERCY). ციტირების თარიღი: 2015-11-10. ↑ Jooheon, Hyungwon, I.M (feat. Yella Diamond) - Interstellar. ციტირების თარიღი: 2015-11-10. ↑ Nochang, Junggigo, Vasco - Hieut (Feat. NO.MERCY). ციტირების თარიღი: 2015-11-10. ↑ Kisum, LilCham, Jace, Bora, Adoonga (I.M) - Feedback. ციტირების თარიღი: 2015-11-10. ↑ Mad Clown & Jooheon - Get Low. ციტირების თარიღი: 2015-11-10. ↑ Yu Seung Woo, Jeongmin (Boyfriend), Kihyun - You're beautiful (acoustic ver.). ციტირების თარიღი: 2015-11-10. ↑ Starship Planet - Softly. ციტირების თარიღი: 2015-12-22. ↑ Jooheon - Flower Cafe Feat. Sam Ock, I.M (Prod. by A June & J Beat). ციტირების თარიღი: 2015-12-23. ↑ Jooheon - Rappin. ციტირების თარიღი: 2015-12-23. ↑ C-REAL - Joma Joma. ციტირების თარიღი: 2015-11-10. ↑ C-REAL - Sorry But I. ციტირების თარიღი: 2015-11-10. ↑ D-UNIT - Talk to my face. ციტირების თარიღი: 2015-11-10. ↑ SISTAR - Shake It. ციტირების თარიღი: 2015-11-10. ↑ Yu Seung Woo - You're beautiful. ციტირების თარიღი: 2015-11-10. ↑ starshipTV. (2016-01-05) [MV 케이윌(K.will)_니가 하면 로맨스(You call it romance) (feat. 다비치 Davichi)]. ციტირების თარიღი: 2016-01-21. ↑ MelOn Music Awards. awards.melon.com. დაარქივებულია ორიგინალიდან — 2015-10-21. ციტირების თარიღი: 2015-11-10.
ედუარდ დალადიე

ედუარდ დალადიე (ფრანგ. Édouard Daladier; 18 ივნისი, 1884, კარპანტრასი, დეპარტამენტი ვოკლიუზი, საფრანგეთი —  11 ოქტომბერი, 1970, პარიზი, საფრანგეთი) — ფრანგი პოლიტიკოსი და სახელმწიფო მოღვაწე. საფრანგეთის პრემიერ-მინისტრი 1933, 1934 და 1938-1940 წლებში. მონაწილეობა მიიღო პირველ მსოფლიო ომში. ჰქონდა კაპიტნის წოდება.  1924-1928 წლებში დაიწყო პოლიტიკური კარიერა. იკავებდა პოსტებს სხვადასხვა სამინისტროებში, ხოლო რადიკალური სოციალისტების პარტიაში გაწევრიანების შემდეგ პარტიის ერთ-ერთი ლიდერიც გახდა. 1933 და 1934 წელს დალადიე ხელისუფლებას ედგა თავში. მისი მმართველობის დროს პარიზში ხშირი იყო შეიარაღებული შეტაკებები ულტრამემარცხეენებსა და ულტრამემარჯვენეებს შორის. 1934 წლის 6 თებერვალს, პროფაშისტური ორგანიზაციების მიერ პარლამენტის შენობის წარუმატებელი შტურმის შემდეგ დალადიემ თანამდებობა დატოვა. სახალხო ფრონტის ახალ ხელისუფლებაში 1936 წელს დალადიემ სამხედრო მინისტრის პოსტი დაიკავა. სახალხო ფრონტის ხელისუფლების დაცემის შემდეგ 1938 წლის 10 აპრილს დალადიე კვლავ პრემიერ-მინისტრი გახდა. „დალადიე სუსტი და გაუბედავია“ — წერდა მასზე სსრკ-ს ელჩი იაკობ სურიცი. 1938 წელს ხელი მოაწერა მიუნხენის შეთანხმებას, რითიც უარი თქვა შეესრულებინა ჩეხოსლოვაკიასთან დადებული შეთანხმება. 1940 წლის მარტში დატოვა თანამდებობა. საფრანგეთის ნაცისტური გერმანიის მიერ ოკუპაციის შემდეგ დალადიე ფრანგულ მაროკოში გაიქცა, სადაც იგი დაპატიმრებული იქნა და ვიშის რეჟიმის მიერ ინიციცირებულ სასამართლოზე იქნა გასამართლებული. 1943 მოხდა მისი დეპორტაცია გერმანიაში, სადაც ის მეორე მსოფლიო ომის დასრულებამდე ბუხენვალდის კსაკონცენტრაციო ბანაკში იმყოფებოდა. ომის დასრულების შემდეგ დალადიემ პოლიტიკური მოღვაწეობაა განაახლა და შარლ დე გოლის ოპოზიციაში ჩადგა. იყო ქალაქ ავინიონის მერი 1953-1958 წლებში. გარდაიცვალა 1970 წლის 11 ოქტომბერს, პარიზში. დასაფლავებულია პერ-ლაშეზის სასაფლაოზე. მიუნხენის შეთანხმება აგრესორის დაშოშმინების პოლიტიკა ↑ Léonore database — ministère de la Culture. <a href="https://wikidata.org/wiki/Track:Q2886420"></a><a href="https://wikidata.org/wiki/Track:Q384602"></a> ↑ [1] // НГ
ღამურები (ჯგუფი)

ღამურები — ქართული როკ-ჯგუფი თელავიდან, რომელიც შეიქმნა 1988 წელს. სახელწოდება განაპირობა იმან, რომ ჯგუფს ძირითადად ღამის საათებში უწევდა რეპეტიციების ჩატარება. პირველი კონცერტი ჯგუფმა გამართა 1989 წელს თელავში, ნადიკვრის საზაფხულო თეტრში. რასაც მალევე მოჰყვა სამი დიდი კონცერტი თელავის დრამატულ თეატრში. 1991 წელს ჯგუფმა ჩაწერა პირველი ალბომი Live In Telavi. ამავე პერიოდში ჯგუფი შემთხვევით აღმოაჩინა ზურაბ ჟვანიამ და მიიწვია თბილისში გრინპისის საერთაშორისო გალა კონცერტზე No Violence, რომელიც გახსნეს და დახურეს „ღამურებმა“. ჯგუფმა დაიწყო მუშაობა მეორე სტუდიური ალბომის მასალაზე. ამავე პერიოდში იგი დატოვა დრამერმა თაზო ჟორჟოლიანმა, რომლის ადგილზეც მიიწვიეს თემურ ფაციაშვილი. 1993 წლის ნოემბერში, სტუდია „მელოდიაში“, ხმის რეჟისორ ერიკ ქუთათელაძის დახმარებით ჩაიწერა მეორე ალბომი „დირიჟორი“, რომელშიც შესულია შვიდი ინგლისურენოვანი და ერთი ქართულენოვანი კომპოზიცია. 1994 წლის გაზაფხულზე ჯგუფი მიიწვიეს გერმანიაში, ბადენ-ვიურტემბერგში, 1987 წლიდან თელავის დაძმობილებულ ქალაქ ბიბერახში საერთაშორისო როკ და მეტალ ფესტივალზე, სადაც ჯგუფს ჰქონდა წარმატებული გამოსვლა და მიიღო რამდენიმე მიწვევა სხვა როკ-ფესტივალებზე, მათ შორის — შვედეთიდან და იტალიიდან. საქართველოში დაბრუნების შემდეგ ჯგუფის წინაშე წარმოიქმნა ყოფითი პრობლემები — ელექტროენერგიის, სარეპეტიციო პირობების არქონა, რამაც ხელისშემშლელი როლი ითამაშა შემდგომი შემოქმედებითი მუშაობისთვის. ჯგუფის ბასისტი, დუტა სხირტლაძე, რამდენიმე წლის შემდეგ გახდა ცნობილი მსახიობი და ტელეწამყვანი. მამუკა ხანჯალიაშვილი: გიტარა, ვოკალი ზაზა კევლიშვილი: გიტარა, ვოკალი დუტა სხირტლაძე: ბას გიტარა, ვოკალი თაზო ჟორჟოლიანი: დრამი (1988-დან 1991 წლამდე) თემურ ფაციაშვილი: დრამი (1991 წლიდან) სტუდიური ალბომები Live In Telavi (1991) დირიჟორი (1993) ღამურები - ალბომი "Live Ii Telavi" (1991) ღამურები - ალბომი ,,დირიჟორი" (1993) ღამურები - დროებითი გაერთიანება ღამურები - დროებითი გაერთიანება ↑ https://www.youtube.com/watch?v=McjFWXs1Vqk ღამურები - რუსთავი 2-ზე ↑ https://www.youtube.com/watch?v=2-mwHPPm5us ღამურები - ტელევიზია მაესტროზე
კულტურული მემკვიდრეობის ძეგლი

ძეგლი ფართო გაგებით — რაიმე ობიექტი, რომელიც ქვეყნის, ერის კულტურული მემკვიდრეობის ნაწილია. ტიპოლოგიური ნიშნების მიხედვით შეიძლება დაიყოს ოთხ ძირითად კატეგორიად: არქეოლოგიის, არქიტექტურის და სახვითი ხელოვნების ძეგლები, აგრეთვე წერილობითი ძეგლები, რომელთაც ისტორიულ-შემეცნებითი ან ისტორიულ-მხატვრული მნიშვნელობა აქვს. ვიწრო გაგებით — ხელოვნების (სკულპტურული ან არქიტექტურული) ნაწარმოები, რომელიც შექმნილია ვისიმე ან რისამე ხსოვნის უკვდავსაყოფად. ძეგლისთვის დამახასიათებელია აქტიური საზოგადოების ზემოქმედების ფუნქცია, რომელიც მჟღავნდება როგორც იდეურ პროგრამაში, ისე მხატვრულ განხორციელებაში. ძეგლი ისე იდგმევა, რომ მისი ხილვა მრავალმა ადამიანმა შეძლოს. იგი მნიშვნელოვან როლს უნდა ასრულებდეს გარემოს ორგანიზებაში. ძეგლის პროტოტიპებს ჯერ კიდევ პირველყოფილ საზოგადოებასა და უძველესი აღმოსავლეთის ცივილიზაციებში ვხვდებით (მაგალითები, პირამიდები, ობელისკები და სხვა), პირველი მემორიალური დანიშნულების ძეგლი ანტიკურ სამყაროში შეიქმნა. ჩამოყალიბდა ძეგლის ძირითადი კომპოზიციური ტიპები — ალეგორიული და პორტრეტული ქანდაკებები, სკულპტურული ჯგუფები, ცხენოსანთა ქანდაკებები, სატრიუმფო თაღები, სვეტები, სტელები. შუა საუკუნეების შემდეგ ქრისტიანულ სამყაროში ძეგლის ყველაზე გავრცელებული სახეობა იყო ჯვარი. რენესანსის ეპოქიდან კი ყველა ტიპის ძეგლი ხელახლა გავრცელდა ევროპაში. დაიდგა საერო ხასიათი ძეგლები. XIX საუკუნიდან გაფართოვდა ძეგლის თემატიკა. მონარქებისა და მხედართმთავრების გვერდით გაჩნდა ხელოვანთა, მეცნიერთა, ლიტერატურულ გმირთა ძეგლები. XX საუკუნეში განსაკუთრებით აქტუალურია არქიტექტურის მემორიულ ნაგებობათა იდეა. იდეური და მხატვრული თვალსაზრისით მნიშვნელოვანია დიდ სამამულო ომში (1941—1945) გამარჯვებისადმი მიძღვნილი მონუმენტები ყოფილ სსრ კავშირის მრავალ ქალაქში. საქართველოში პირველი ქანდაკებები XIX საუკუნის II ნახევარში დაიდგა. უმთავრესი მიღწევები ამ სფეროში დაკავშირებულია ქართველი მოქანდაკეების (იაკობ ნიკოლაძე, ვალენტინ თოფურიძე, შოთა მიქატაძე, გიორგი ოჩიაური, გურამ კორძახია, ჯუანშერ მიქატაძე და სხვები) შემოქმედებასთან. ქართული საბჭოთა ენციკლოპედია, ტ. 11, თბ., 1987. — გვ. 266.
აკაკი ჩაჩუა

აკაკი ჩაჩუა (დ. 16 სექტემბერი, 1969, სამტრედია) — ქართველი მოჭიდავე (ბერძნულ-რომაული სტილი). ღირსების ორდენის კავალერი. მონაწილეობა მიიღო 2000 წლის სიდნეის ოლიმპიურ თამაშებში, 64 კგ. წონით კატეგორიაში, სადაც ბრინჯაოს მედალი მოიპოვა. ევროპის ჩემპიონატის ბრინჯაოსა (1997) და ვერცხლის (1999) პრიზიორი. ნორვეგიისა და ფინეთის საერთაშორისო ტურნირების გამარჯვებული. აკაკი ჩაჩუა დაარქივებული 2012-10-24 საიტზე Wayback Machine. . sports-reference.com აკაკი ჩაჩუა. საქართველოს ეროვნული ოლიმპიური კომიტეტი. ↑ Olympedia — 2006. <a href="https://wikidata.org/wiki/Track:Q95606922"></a> ↑ http://sport.gov.ge/?pg=sportsman&sid=260[მკვდარი ბმული]
ყარა-გალა

ყარა-გალა (აზერ. Qara-qala) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 568 კაცი. ყარა-გალა GEOnet სახელების სერვერზე
შაქერაბადი

შაქერაბადი (აზერ. Şəkərabad) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 985 კაცი. შაქერაბადი GEOnet სახელების სერვერზე
სირაბი

სირაბი (აზერ. Sirab) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 2 730კაცი. სირაბი GEOnet სახელების სერვერზე
კლიშოვა-ნოუე

კლიშოვა-ნოუე (რუმ. Clişova Nouă) — სოფელი მოლდოვაში, ორჰეის რაიონში. მდებარეობს ზღვის დონიდან 55 მეტრზე. 2004 წლის მონაცემებით, მოსახლეობა 476 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
კრიჰანა

კრიჰანა (რუმ. Crihana) — სოფელი მოლდოვაში, ორჰეის რაიონში. მდებარეობს ზღვის დონიდან 84 მეტრზე. 2004 წლის მონაცემებით, მოსახლეობა 575 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
კუკურუზენი-დე-სუსი

კუკურუზენი-დე-სუსი (რუმ. Cucuruzenii de Sus) — სოფელი მოლდოვაში, ორჰეის რაიონში. მდებარეობს ზღვის დონიდან 161 მეტრზე. 2004 წლის მონაცემებით, მოსახლეობა 569 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
კუკურუზენი

კუკურუზენი (რუმ. Cucuruzeni) — სოფელი მოლდოვაში, ორჰეის რაიონში. მდებარეობს ზღვის დონიდან 69 მეტრზე. 2004 წლის მონაცემებით, მოსახლეობა 1 808 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
კურკი (ორჰეის რაიონი)

კურკი (რუმ. Curchi) — სოფელი მოლდოვაში, ორჰეის რაიონში. მდებარეობს ზღვის დონიდან 102 მეტრზე. 2004 წლის მონაცემებით, მოსახლეობა 356 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
შიხმახმუდი

შიხმახმუდი (აზერ. Şıxmahmud) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 2 839 კაცი. შიხმახმუდი GEOnet სახელების სერვერზე
ლოპატნა

ლოპატნა (რუმ. Lopatna) — სოფელი მოლდოვაში, ორჰეის რაიონში. მდებარეობს ზღვის დონიდან 58 მეტრზე. 2004 წლის მონაცემებით, მოსახლეობა 502 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
ლუკეშეუკა (ორჰეის რაიონი)

ლუკეუშკა (რუმ. Lucăşeuca) — სოფელი მოლდოვაში, ორჰეის რაიონში. მდებარეობს ზღვის დონიდან 66 მეტრზე. 2004 წლის მონაცემებით, მოსახლეობა 1 956 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
მანა (ორჰეის რაიონი)

მანა (რუმ. Mana) — სოფელი მოლდოვაში, ორჰეის რაიონში. მდებარეობს ზღვის დონიდან 92 მეტრზე. 2004 წლის მონაცემებით, მოსახლეობა 349 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
მიტოკი (ორჰეის რაიონი)

მიტოკი (რუმ. Mitoc) — სოფელი მოლდოვაში, ორჰეის რაიონში. მდებარეობს ზღვის დონიდან 34 მეტრზე. 2004 წლის მონაცემებით, მოსახლეობა 2 795 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
ვაიხირი (მრავალმნიშვნელოვანი)

ვაიხირი შეიძლება აღნიშნავდეს: ვაიხირი — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. ვაიხირი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში.
მოროვაია

მოროვაია (რუმ. Morovaia) — სოფელი მოლდოვაში, ორჰეის რაიონში. მდებარეობს ზღვის დონიდან 96 მეტრზე. 2004 წლის მონაცემებით, მოსახლეობა 224 ადამიანს შეადგენდა. მოლდოვის ადმინისტრაციული დაყოფა ორჰეის რაიონი მოლდოვის მოსახლეობის 2004 წლის აღწერის მონაცემები
ვაიხირი (ბაბექი)

ვაიხირი (აზერ. Vayxır) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 1 309 კაცი. ვაიხირი GEOnet სახელების სერვერზე
ნადეჟდა სავჩენკო

ნადეჟდა სავჩენკო (უკრ. Надія Вікторівна Савченко; დ. 11 მაისი, 1981, კიევი, უკრაინის სსრ, სსრკ) — უკრაინელი პოლიტიკოსი, უკრაინის შეიარაღებული ძალების სამხედრო კაპიტნის წოდებით. უკრაინის შეარაღებული ძალების არმიული ავიაციის მესამე პოლკის ვერტმფრენი მი-24-ის შტურმან-ოპერატორი. უკრაინის უმაღლესი რადის მერვე მოწვევის დეპუტატი პარტია „ბატკივშინადან“ 2014 წლის ნეომრბიდან. ევროპის საპარლამენტო ასამბლეის უკრაინის დელეგაციის წევრი 2014 წლის 25 დეკემბრიდან. უკრაინის გმირი (2015). ცნობილი გახდა მას შემდეგ, რაც რუსულმა მხარემ ის ორი რუსი ჟურნალისტის მკვლელობაში დაადანაშუალა და დონეცკის საქალაქო სასამართლომ მას 22-წლიანი პატიმრობა მიუსაჯა. 2016 წლის 25 მაისს ვლადიმერ პუტინმა სავჩენკო შეიწყალა. ამავე დროს უკრაინულმა მხარემ გაათავისუფლა ორი რუსი სამხედრო — ალექსანდროვი და ეროფეევი. ნადეჟდა სავჩენკოს მოკლე ისტორია 1 — Meduza (რუსული) სავჩენკოს გვერდი Facebook-ში ↑ Ірина Ястремська. Надія Савченко — дівчина-штурман Мі-24 // ДМБ, № 4 ↑ Присягу Савченко показали всему миру. Украинская правда (27 ноября 2014). ↑ Рада включила Савченко в состав делегации в ПАСЕ. Украинская правда (25 декабря 2014) ↑ Порошенко присвоил Савченко звание «Герой Украины», «Украинская правда». ↑ Путин подписал указ о помиловании Надежды Савченко // ინტერფაქსი, 25 მაისი, 2016. ↑ Порошенко помиловал Ерофеева и Александрова - რბკ უკრაინა ↑ Порошенко помиловал Ерофеева и Александрова 25.05.2016 დაარქივებული 28.07.2016, საიტზე Wayback Machine. - ნოვაია გაზეტა ↑ Порошенко помиловал россиян Александрова И Ерофеева - ინტერფაქსი
ხალხალი (მრავალმნიშვნელოვანი)

ხალხალი შეიძლება აღნიშნავდეს: ხალ-ხალი — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. ხალხალი — სოფელი აზერბაიჯანში, ოღუზის რაიონში.
ხალ-ხალი (ბაბექი)

ხალ-ხალი (აზერ. Xal-xal) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 568 კაცი. ხალ-ხალი GEOnet სახელების სერვერზე
ხალილი (მრავალმნიშვნელოვანი)

ხალილი შეიძლება აღნიშნავდეს: ხალილი — სოფელი აზერბაიჯანში, აღსუს რაიონი. ხალილი — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონი. ხალილი — სოფელი აზერბაიჯანში, ისმაილის რაიონი. ხალილი — სოფელი აზერბაიჯანში, ქურდამირის რაიონი. ხალილი — სოფელი აზერბაიჯანში, შაბრანის რაიონი. ხალილი — სოფელი აზერბაიჯანში, ჯალილაბადის რაიონი.
ტილიანობა

ტილიანობა — კანის პარაზიტული დაავადება. ტილიანობას იწვევს კანის პარაზიტი, რომელიც ადამიანის სისხლით იკვებება და მთელ ცხოვრებას ადამიანის სხეულზე ატარებს. ინფექციის წყარო ადამიანია. არსებობს სამი სახის ტილი: თავის, ტანსაცმლისა და ბოქვენის. თავის ტილი ძირითადად პარაზიტობს თავის თმაზე, აგრეთვე წარბებზე, წამწამებზე, იქვე დებს კვერცხებს — წილებს. კლინიკურად დაავადებისათვის დამახასიათებელია: ქავილი, კვანძოვანი და ლაქოვანი გამონაყარი ნაკბენზე. ქავილის შედეგად ღიზიანდება კანი და შეიძლება ანთებითი პროცესები განვითარდეს. პათოლოგიური პროცესი ყურების უკანა კანზე, ყურებსა და კისერზე ვრცელდება. დიდდება ახლომდებარე ლიმფური კვანძები, ვითარდება ანთება. მკურნალობის გარეშე პროცესი დიდი ხნით ჭიანურდება. ტანსაცმლის ტილი პარაზიტობს იმ ადგილებში, სადაც ტანსაცმლის ნაოჭები კანს ეხება — მხრებზე, ბეჭებზე, იღლიებში, მუცელზე, წელზე, საზარდულის მიდამოში. ნაკბენის ადგილას ჩნდება სისხლძარღვოვანი ლაქა, შემდეგ — კვანძოვან-ურტიკარული გამონაყარი. აღინიშნება ძლიერი ქავილი, რის შედეგადაც შეიძლება გაჩნდეს ნაკაწრები და მეორეული ინფექცია ჩირქოვანი ანთების სახით. თუ დაავადება ხანგრძლივად მიმდინარეობს, აღნიშნულ ადგილებზე კანი სქელდება, იქერცლება, იძენს ღია ყავისფერ ან მორუხო შეფერილობას. პათოლოგიური პროცესის ალაგების (გავლის) შემდეგ რჩება ჰიპერპიგმენტირებული ლაქა. ბოქვენის ტილი პარაზიტობს ბოქვენის თმაზე, მუცლის ქვედა ნაწილში, თეძოებზე, შეიძლება აცოცდეს იღლიის ფოსოებამდე, მკერდამდე და იშვიათად წვერ-ულვაშამდე. ძირითადად ავადდებიან მოზრდილები სქესობრივი კონტაქტის შემდეგ. ტილი ებღაუჭება თმის ძირს. ბოქვენის ტილის ნაკბენს არ ახასიათებს გამოკვეთილი ქავილი, ამიტომ იშვიათად ჩნდება ნაკაწრები და ჩირქოვანი პროცესები. ტილის თმაზე მიმაგრების ადგილას ჩნდება 1 სმ დიამეტრის, დამახასიათებელი მოლურჯო-რუხი ლაქა. დიაგნოზს სვამენ კლინიკური დათვალიერებისა და, საჭიროების შემთხვევაში, პარაზიტული გამოკვლევის შედეგად. ჩირქოვანი ანთებითი პროცესით გართულებული ტილიანობის შემთხვევაში საჭიროა ანტიბაქტერიული ანთების საწინააღმდეგო მკურნალობა, ხოლო შემდეგ ტილების საწინააღმდეგო მკურნალობა. ტილიანობის სამკურნალო ფარმაცევტული სითხისა და შამპუნების შეძენა შეიძლება ექიმის დანიშნულების გარეშე აფთიაქებში. ტილიანობის საწინააღმდეგო პროფილაქტიკა გულისხმობს პირადი ჰიგიენის დაცვას, პირადი მოხმარების ნივთების (სავარცხელი, პირსახოცი, თეთრეული, ტანსაცმელი და სხვ.) დეზინფექციას. მუნი დიდი საოჯახო სამედიცინო ენციკლოპედია, თბ., 2015 Head lice: Biology and Management at IdentifyUS LLC National Pediculosis Association Barbara L. Frankowski; Leonard B. Weiner (1 September 2002). „Head Lice“. Pediatrics. 110 (3): 638–43. PMID 12205271. დაარქივებულია ორიგინალიდან — 13 ოქტომბერი 2008. ციტირების თარიღი: 3 აგვისტო 2016. Morewitz H. (2005)A Brief History of Head Lice.. დაარქივებულია ორიგინალიდან — 2018-10-04. Speare R. (2007)Head Lice Information Sheet. James Cook University, N. Queensland, Australia. დაარქივებულია ორიგინალიდან — 2014-05-29. Pediculus humanus facts, life cycle and head lice treatment overview at MetaPathogen დაარქივებული 2015-07-15 საიტზე Wayback Machine.
ვლადიმერ ბაქრაძე

ვლადიმერ ბაქრაძე — პოლიტიკური მოღვაწე (სოციალ–დემოკრატი) და ლიტერატურის კრიტიკოსი. ვლადიმერ (ლადო) ბაქრაძე 1884 წ. დაიბადა. დაამთავრა ქუთაისის გიმნაზია და სწავლა ჯერ ოდესის, შემდეგ ჟენევის უნივერსიტეტში განაგრძო. 1905 წლის რევოლუციის შემდეგ ის ცოტა ხნით ჟენევიდან სამშობლოში დაბრუნდა და თანამშრომლობდა ქართულ სოციალ–დემოკრატიულ პრესაში, სადაც აქვეყნებდა პოლიტიკური ხასიათის წერილებს. უმთავრესად კი ცნობილი იყო როგორც ლიტერატურული კრიტიკოსი. პირველი მსოფლიო ომის დროს ლადო ბაქრაძე ბაქოში ცხოვრობდა, სადაც მასწავლებლად მუშაობდა, ორი წელი ქართულ კოლონიას თავმჯდომარეობდა და ქართველებისა და კავკასიის ერთა ურთიერთობების შესახებ წერილბს აქვეყნებდა ქართული ჟურნალში „წყარო“ (გამოდიოდა ბაქოში) და აზერბაჯანულ გაზეთში „კასპიი“. საქართველოს დამოუკიდებლობის გამოცხადების შემდეგ ვლადიმერ ბაქრაძე შედიოდა პოლონეთის ქართულ მისიაში და იღწვოდა ქვეყნის ოფიციალური ცნობისათვის ნიადაგის მოსამზადებლად, ქართველი და პოლონელი ხალხების უფრო მეტად დასაახლოებლად. ამ დელეგაციაში მას მთავარი ადგილი ეჭირა და პოლიტიკურ ხელმძღვანელობას უწევდა. საქართველოში საბჭოთა ხელისუფლების დამყარების შემდეგ ვლადიმერ ბაქრაძე ემიგრაციაშია, ცხოვრობდა ოდენკურ-სოშოში. დიდხანს იყო ადგილობრივ ქართველთა სათვისტომოს თავმჯდომარე. მისი ძალისხმევით მოეწყო იქ ქართული კერა საკუთარი მიწით და შენობით, რომელსიც მოთავსებული იყო ქართული სასადილო და მშვენიერი ბიბლიოთეკა (მეორე მსოფლიო ომის დროს დაინგრა), სადაც ხშირად კითხულობდნენ ლექციებს. ლადო ბაქრაძის პირადი ცხოვრება და დაკრძალვის ადგილი უცნობია. ვლადიმერ ბარბაქაძე